छात्रों की समस्या हल करने में बोर्ड नाकाम
राजकीयप्रशिक्षत कला स्नातक अध्यापक संघ ने प्रदेश स्कूल शिक्षा बोर्ड की कार्य प्रणाली पर प्रश्नचिन्ह लगाते हुए आरोप लगाया कि बोर्ड छात्रों की समस्याओं को हल करने में नाकाम रहा है जबकि संघ बोर्ड के चेयरमैन बलबीर तेगटा से छात्र हित में बैठक करके छात्रों की कई समस्याओं के बारे अवगत भी करवा चुका है।
संघ के प्रदेश प्रधान सुरेश पन्याली महासचिव सुरेश कौशल, कोषाध्यक्ष संजय ठाकुर, मदन ठाकुर, महिला वींग प्रधान अंजुम जसरोटिया, शर्मिला ठाकुर, बिलासपुर प्रधान दिग्विजय , उना के प्रधान संजीव राजन, चंबा के प्रधान नीरज, सिरमौर प्रधान सुभाष ठाकुर, कांगडा प्रधान ओम प्रकाश, कुल्लू के शेर सिंह, सुमित नेगी अखिलेश, रूपलाल देशराज आदि ने कहा कि शिक्षा बोर्ड भी शिक्षक संगठनों से राजनीति कर रहा है जिसे कतई सहन नहीं किया जा सकता।
बिना शिक्षकों को विश्वास में लिए बोर्ड कुछ भी नहीं कर सकता और तो और कई अध्यापकों की डयूटी 50 किलोमीटर दूर लगा दी है गई है और कईयों को मात्र 6 किमी के दायरे में ही रखा गया है। संघ कैमरे की नजर में परीक्षाओं के हक में है लेकिन कुछ चुनिंदा अधिक संख्या वाले स्कूलों में ही कैमरे लगाने का विरोध करता है। क्योंकि जिन स्कूलों के अच्छे परिणाम रहे हैं या जिन स्कूलों में बच्चों की संख्या ज्यादा है वहीं पर ही कैमरे क्योंw क्या विभाग यह चाहता है कि स्कूलों में छात्रों की संख्या कम हो। या फिर यह समझा जाए कि सरकारी स्कूली को बंद करने की दिशा में यह कोई सोची समझी चाल है। उधर कहीं कहीं बच्चों में भी कैमरे के नाम पर दहशत बनी हुई है।
संघ ने कहा कि सरकार को चाहिए कि पारदर्शिता लाने के नाम पर स्कूलों को ही निशाना बनाते हुए सभी सरकारी कार्यालयों में भी कैमरे से नजर रखी जानी चाहिए तथा अच्छे बुरे कार्यों के लिए सभी विभागों के अधिकारियों कर्मचारियों की जवाबदेही फिक्स की जानी चाहिए। संघ के प्रदेश प्रधान ने बताया कि बोर्ड की बैठक में संघ के साथ छठी से दसवीं तक के अंग्रेजी सामाजिक विज्ञान के सिलेबस को कम करने तथा मैट्रिक की परीक्षा में 25 नंबर के वस्तुनिष्ठ प्रश्न डालने पर सहमति बनी थी जिसे अमल में लाने भी बोर्ड विफल रहा है।
hin_Deva hin_Deva awa_Deva hin_Deva hin_Deva